stanford-oval/wikipedia huggingface dataset:
ชะมดต้น

| ชะมดต้น |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Abelmoschus
สปีชีส์:: A.  moschatus
ชื่อทวินาม
Abelmoschus moschatus Medik.

ชื่อพ้อง
  รายการ    Abelmoschus abelmoschus (L.) H.Karst. nom. inval.  Abelmoschus betulifolia Wall.  Abelmoschus chinensis Wall.  Abelmoschus ciliaris Walp.  Abelmoschus cryptocarpus Walp.  Abelmoschus cubensis Walp.  Abelmoschus cucurbitaceus Walp.  Abelmoschus haenkeanus C.Presl  Abelmoschus marianus C.Presl  Abelmoschus palustris Walp.  Abelmoschus pseudoabelmoschus (Blume) Walp.  Abelmoschus roseus Walp.  Abelmoschus sublobatus C.Presl  Hibiscus abelmoschus L.  Hibiscus collinsianus Nutt. ex Torr. & A. Gray  Hibiscus moschatus (Medik.) Salisb.   
ชะมดต้น ชื่อวิทยาศาสตร์: Abelmoschus moschatus มีชื่อสามัญหลายชื่อ เช่น Abelmosk, ambrette seeds, annual hibiscus, Bamia Moschata, Galu Gasturi, muskdana, musk mallow,เป็นพืชในวงศ์ Malvaceae เป็นพืชล้มลุก อายุปีเดียว ใบเดี่ยว ผิวใบมีขนรูปดาวทั้งสองด้าน ก้านใบยาว ดอกเดี่ยว กลีบดอกสีเหลือง โคนกลีบสีแดง เกสรตัวผู้จำนวนมาก เชื่อมติดเป็นท่อยาว เมล็ดรูปไต มีกลิ่นฉุน
เทียนชะมด
เมล็ดของพืชชนิดนั้ทางแพทย์แผนไทยเรียกเทียนชะมด ใช้เป็นยาบำรุงธาตุ ขับลม บดกับน้ำนมใช้ทาแก้หิด ถ้าเคี้ยวจะได้กลิ่นเหมือนชะมดเช็ด เมล็ดบดเป็นผง ใช้โรยตู้เสื้อผ้าเพื่อป้องกันแมลง น้ำมันที่กลั่นจากเมล็ดใช้ทำน้ำหอม เมล็ดใช้แต่งกลิ่นกาแฟ ใบใช้รับประทานเป็นผัก ในอินเดีย พืชชนิดนี้ใช้ทำยาตามตำราอายุรเวท
แหล่งข้อมูลอื่น

Abelmoschus moschatus
Abelmoschus moschatus
Abelmoschus moschatus Medicinal Plant Images Database (School of Chinese Medicine, Hong Kong Baptist University) แม่แบบ:Zh-hant (อังกฤษ)
Celtnet Spice Guide entry for Musk Mallow seeds, including recipes เก็บถาวร 2013-03-19 ที่ เวย์แบ็กแมชชีน
งา

งา อาจหมายถึง
งา (พืช) ไม้ล้มลุกชนิดหนึ่ง
งา (อวัยวะ) ฟันที่งอกอกจากปากสัตว์ เช่น ช้าง ฮิปโปโปเตมัส สิงโตทะเล หรือแมมมอธ
ซินผี

ขุนนางของรัฐวุยก๊ก (เสียชีวิตราว ค.ศ. 235)
| ซินผี (ซิน ผี) |
| --- | --- |
辛毗

เสนาบดีองค์รักษ์ (衛尉)
ดำรงตำแหน่ง ค.ศ. 234 (234) – ป. ค.ศ. 235 (235)
ดำรงตำแหน่ง ค.ศ. 227 (227) – ค.ศ. 234 (234)
กษัตริย์: โจยอย
ที่ปรึกษาทัพของมหาขุนพล (大將軍軍師)
ดำรงตำแหน่ง ค.ศ. 234
กษัตริย์: โจยอย
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี
ขุนนางมหาดเล็ก (侍中)
ดำรงตำแหน่ง ค.ศ. 220 (220) – ค.ศ. ? (?)
กษัตริย์: โจผี
หัวหน้าเลขานุการประจำตัวอัครมหาเสบาบดี (丞相長史)
ดำรงตำแหน่ง ค.ศ. ป. 219 (ป. 219) – ค.ศ. 220 (220)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ขุนนางที่ปรึกษา (議郎)
ดำรงตำแหน่ง ป. ค.ศ. 204 (204) – ป. ค.ศ. 219 (219)
กษัตริย์: พระเจ้าเหี้ยนเต้
หัวหน้ารัฐบาล: โจโฉ (หลัง ค.ศ. 208)
 
ข้อมูลส่วนบุคคล
เกิด: ก่อน ค.ศ. 191 นครยฺวี้โจฺว มณฑลเหอหนาน
เสียชีวิต: ป. ค.ศ. 235
บุตร: ซินเหียนเอ๋ง ซินเป
ญาติ: ซินเบ้ง (พี่ชาย)
อาชีพ: ขุนนาง
ชื่อรอง: จั่วจื้อ (佐治)
ชื่อรอง: ซู่โหฺว (肅侯)
บรรดาศักดิ์: อิ่งเซียงโหฺว (潁鄉侯)

ซินผี  (ก่อน ค.ศ. 191 - ป. ค.ศ. 235) มีชื่อในภาษาจีนกลางว่า ซิน ผี (จีน: 辛毗) ชื่อรอง จั่วจื้อ (จีน: 佐治) เป็นขุนนางของรัฐวุยก๊กในยุคสามก๊กของจีน เขาเริ่มต้นอาชีพในปลายราชวงศ์ฮั่นตะวันออกในฐานะที่ปรึกษาขุนศึก อ้วนเสี้ยว พร้อมกับพี่ชายของเขา ซินเป๋ง หลังการเสียชีวิตของ อ้วนเสี้ยว และการต่อสู้แย่งชิงอำนาจระหว่าง อ้วนถำ กับ อ้วนซง ลูกชายของอ้วนเสี้ยว ในขั้นต้นซินผีเข้าข้าง อ้วนถำ แต่ภายหลังแปรพักตร์ไปเข้ากับคู่แข่งของอ้วนเสี้ยว โจโฉ ในขณะที่ขอความช่วยเหลือจากโจโฉ ในนามของอ้วนถำ ในการต่อสู้กับอ้วนซง เป็นผลให้สมาชิกในครอบครัวของเขาถูกประหารโดย สิมโพย ผู้ภักดีของอ้วนซง ซึ่งตำหนิซินผีสำหรับการล่มสลายของตระกูลอ้วน หลังจากล้างแค้นให้ครอบครัว ซินผีทำหน้าที่เป็นขุนนางภายใต้ โจโฉ ซึ่งควบคุมราชสำนักฮั่น และ พระเจ้าเหี้ยนเต้ หลังจากที่รัฐวุยก๊กเข้ามาแทนที่ราชวงศ์ฮั่นตะวันออกแล้ว ซินผียังคงรับใช้ภายใต้ผู้สืบทอดของโจโฉ พระเจ้าโจผี จักรพรรดิเว่ยองค์แรก และต่อมาภายใต้ พระเจ้าโจยอย พระราชโอรสของพระเจ้าโจผี ตลอดการรับราชการในวุยก๊ก เขาเป็นคนพูดตรงไปตรงมาและวิพากษ์วิจารณ์เมื่อใดก็ตามที่เขาไม่เห็นด้วยกับจักรพรรดิและเพื่อนร่วมงานของเขา
ครอบครัว

ลูกชาย ซินเป
ลูกสาว ซินเหียนเอ๋ง
พี่ชาย ซินเป๋ง
พ่อแม่ และญาติอีก 60 กว่าคน
ศึกอู่จั้งหยวน

เมื่อขงเบ้งบุกวุยก๊ก มีครั้งหนึ่งสุมาอี้แม่ทัพใหญ่วุยก๊กโกรธจัด เนื่องจากขงเบ้งส่งชุดชั้นในสตรไปให้ ซินผีทราบข่าว จึงไปบอกลูกสาว ลูกสาวจึงกล่าวกับพ่อว่า"ชะตากรรมของบ้านเมืองขึ้นอยู่กับกองทัพ หากนายทัพใส่ใจกับเรื่องไร้สาระ ยกพลเข้ารบด้วยโทสะ หายนะย่อมบังเกิด การเช่นนี้หาควรไม่" ซินผีได้ยินดังนั้น จึงเข้าเฝ้าพระเจ้าโจยอยเพื่อทัดทานไม่ให้สุมาอี้ออกรบและให้ตั้งค่ายมั่นไว้ ซึ่งต่อมาขงเบ้งก็ป่วยตาย
จีระนันท์ จิระบุญยานนท์

จีระนันท์ จิระบุญยานนท์ เป็นคนไทยเชื้อสายจีน (เกิดวันเสาร์ที่ 15 พฤศจิกายน 2512) SEO SPECIALIST / ที่ปรึกษา Data Analysis นักการตลาด ครีเอทีฟ copy writer รวมทั้งเป็นผู้เชี่ยวชาญด้านโหราศาสตร์ และซินแสฮวงจุ้ย เคยทำหน้าที่เป็น พิธีกรกิตติมศักดิ์ วิเคราะห์รายการบิ๊กบราเธอร์  ร่วมกับคุณ บุญยอด สุขถิ่นไทย ใน รายการบิ๊กบราเธอร์ ซีรีส์ 1 ปี 2548 และเป็นผู้วิเคราะห์รายการ(รับเชิญ) ในช่วง inside BB ในปี 2549 และในปี 2551 เป็นสุดยอดแฟนพันธุ์แท้การ์ตูนญี่ปุ่นยุคคลาสสิก และเคยได้รับการบันทึกลงในกินเนสส์บุ๊ค ออฟ เวิลด์ เรคคอร์ค ว่าเป็นผู้ทำสถิติดูทีวีมาราธอนนานที่สุดในโลก 70 ชม. 31 นาที ระหว่าง 2551-ปัจจุบัน เป็นพิธีกร แขกรับเชิญในฐานะแฟนพันธุ์แท้การตูนญี่ปุ่นฯ ผู้เชี่ยวชาญวัฒนธรรมการ์ตูน และเป็นกรรมการตัดสิน cosplay
สรุปผลงานที่เด่นๆ

เคยเป็นหนึ่งในขบวนการอนุรักษ์ธรรมชาติ เคลื่อนไหวในกรณีเขื่อนน้ำโจน และ แทนทาลัม
ในปี 2531 เป็นผู้ริเริ่มเขียนบทกวีเชิงปรัชญา โดยใช้นามปากกา "ปรัชญากร" พร้อมกับเพื่อนนักเขียนอีกคนที่ใช้นามปากกาว่า "เฉกชนม์" โดยได้ไอเดียมาจาก บทกวีเชิงปรัชญาแปล ของคุณ นวล ศิริเปาโรหิตต์ พิมพ์ครั้งแรกโดย สนพ.สนุกอ่าน บรรณาธิการ คือ ตุ๊ ครับผม ซึ่งต่อมาทำให้เกิดยุคบทกวีเชิงปรัชญาบูม ในช่วงปี 2532-2537 มีหนังสือเกี่ยวกับบทกวีเชิงปรัชญา และนักเขียนใหม่ๆเกิดขึ้นมากมายในยุคกวีปรัชญาบูม
เขียนบทกวีในคอลัมน์กวี หนังสือไปยาลใหญ่ สำนักศิษย์สะดือ (ที่ขึ้นชื่อว่า ขายหมดยังขาดทุน แต่ขอทำด้วยใจรัก)ก่อนแยกตัวไปรับหน้าที่ บก.ของ สนพ.สายน้ำ ก่อนโน้ส อุดมเข้าทำงาน 15 วัน ได้รับการขนานนามจาก โด๋ว ไทละเมอ ว่า กวี และเป็นชื่อเรียกติดปากโดยส่วนใหญ่ไม่รู้จักชื่อจริง
เป็นคอลัมน์นิสต์ในนิตยสารวัยรุ่นหลายฉบับ และมีผลงานรวมเล่มออกมา 5 เล่ม ในปี 2531-2537 ก่อนวางมือ ด้วยเหตุผลไม่มีอารมณ์เขียน คือ
แค่ได้รักก็มีค่าพอแล้ว นามปากกา วเนจร (พิมพ์ซ้ำ 3 ครั้ง)
กล้าก้าว นามปากกา ปรัชญากร (พิมพ์ซ้ำ 5 ครั้ง)
รวมเราเป็นหนึ่ง นามปากกา ปรัชญากร (พิมพ์ซ้ำ 5 ครั้ง)
เพื่อกันและกัน นามปากกา ปรัชญากร (พิมพ์ซ้ำ 3 ครั้ง)
นิทานดวงดาว นามปากกา ปรัชญากร (พิมพ์ซ้ำ 2 ครั้ง)
ฝันเล่นๆไม่เย็นใจ นามปากกา ปรัชญากร (พิมพ์ซ้ำ 2 ครั้ง)
เป็น Ghost writer เขียนเรื่องสั้น และบทสารคดี
ร่วมกับกรมสุขภาพจิต จัดทำเว็บศิราณีดอตคอม รับฟังปัญหาและให้คำปรึกษาด้านจิตวิทยาเกี่ยวกับการปรับตัวในชีวิตคู่ สำหรับประชาชนทั่วไป พ.ศ. 2541-2543
ร่วมกับกรมสุขภาพจิต วิจัยเก็บข้อมูลผลกระทบทางจิตวิทยาของเกมส์ไอทีลักษณะต่างๆต่อเยาวชน พ.ศ. 2543
ร่วมกับกรมสุขภาพจิต จัดทำระบบสืบค้นข้อมูลทางจิตวิทยาออนไลน์ สำหรับประชาชน พ.ศ. 2541-2544 ก่อนการปรับระบบเซิฟเวอร์ใหม่ เข้าสู่ส่วนกลางของกระทรวงสาธารณสุข ในปี 2545
วิเคราะห์เรียลลิตี้ และรายการ Big Brother (คนดูจะได้อะไรจากการชมเรียลลิตี้) รายการตาดู หูฟัง ช่อง 11 ปี 2548
ร่วมวิเคราะห์เกมและพฤติกรรมผู้แข่งขันรายการ Big Brother กับพิธีกร นานา ไรบีนา และจูน ในรายการ Inside BB 16.30-17.00 วันเสาร์ ช่องไอทีวี ปี 2549
ประธานแฟนคลับรายการ บิ๊ก บราเธอร์ ปี 2548-2549
ผู้ชนะเกมประวัติศาสตร์ระดับโลกเกมหนึ่งที่แข่งขันร่วมกันถึง 21 ประเทศ โดยเป็นผู้ชนะ Volvo The Hunt ของประเทศไทย เป็นตัวแทนประเทศไทยเข้าแข่งขันกับผู้เข้าแข่งขันซึ่งเป็นผู้ชนะเกมนี้จากประเทศต่างๆ ทั่วโลก รวม 21 ประเทศ ในเกม วอลโว่ เดอะ ฮันต์ Volvo The Hunt ในปี 2550
แฟนพันธุ์แท้ปี 2008 : สุดยอดแฟนพันธุ์แท้การ์ตูนญี่ปุ่นยุคคลาสสิก ครั้งที่ 1 ปี 2551 ​วันที่ 22 กุมภาพันธ์ 2551
เคยได้รับการบันทึกว่าเป็นผู้สร้างสถิติใหม่ในการทำสถิติดูทีวีติดต่อกันนานที่สุดในโลก (The world's Longest TV Watching) ลง Guinness World Record ​ สถิติโลกดูทีวีมาราธอนนานที่สุดในโลก รวม 70 ชม. 31 นาที : ตั้งแต่วันที่ 27 มิถุนายน เวลา 14.00 น.ถึงวันที่ 29 มิถุนายน 2551 เวลา 12.31 น. ณ ลานเซ็นทรัลเวิร์ล กรุงเทพ
2556 ริเริ่มทำเพจ ตะลอนกิน กินเที่ยวญี่ปุ่น ส่งเสริมการท่องเที่ยวญี่ปุ่นที่เปิดฟรีวีซ่าให้คนไทย
การศึกษา

จบการศึกษาระดับมัธยมศึกษา โรงเรียนเซนจอห์น รุ่นที่ 26 (รุ่นเดียวกับกรรชัย กำเนิดพลอย)
จบการศึกษาระดับปริญญาตรี นิเทศศาสตรบัณฑิต มหาวิทยาลัยธุรกิจบัณฑิตย์
จบการศึกษา หลักสูตร SMEs รุ่นที่ 4  คณะพาณิชยศาสตร์และการบัญชี จุฬาลงกรณ์มหาวิทยาลัย
แหล่งข้อมูลอื่น

เว็บกินเนสส์บุ๊ก
บันทึกสถิติโลก
ข่าวคมชัดลึก เก็บถาวร 2009-02-06 ที่ เวย์แบ็กแมชชีน
Worlds End Final[ลิงก์เสีย]
Thai PR.net เก็บถาวร 2009-02-13 ที่ เวย์แบ็กแมชชีน
Thai Finalist website เก็บถาวร 2007-09-16 ที่ เวย์แบ็กแมชชีน
Thai Finalist blog
เว็บไซต์ของแฟนคลับบิ๊กบราเธอร์ ประเทศไทย เก็บถาวร 2008-03-17 ที่ เวย์แบ็กแมชชีน
​เทปสุดยอดแฟนพันธ์แท้การ์ตูนยุคคลาสสิก ปี 2551
​เทปวิเคราะห์ Big Brother ปี 2548
​เทปแฟนคลับ BBFC in Big Brother ปี 2548
ดูเพิ่ม

แฟนพันธุ์แท้ปี 2008
จีน อับดุลละฮ์

| ตุน จีน อับดุลละฮ์  Tun Jeanne Abdullah |
| --- | --- |

เกิด: จีน ดันเกอร์ (Jeanne Danker) 26 กรกฎาคม พ.ศ. 2496 (71 ปี) กัวลาลัมเปอร์ ประเทศมาเลเซีย
สัญชาติ: มาเลเซีย
อาชีพ: กิจการโรงแรม
คู่สมรส: อุซมัน มะฮ์มุด  (หย่า)  อับดุลละฮ์ อะฮ์มัด บาดาวี
บุตร: นาเดีย กีมี นาดีน กีมี
ตน จีน อับดุลละฮ์ (สกุลเดิม: ดันเกอร์; เกิด: 29 กรกฎาคม พ.ศ. 2496) เป็นภรรยาคนที่สองของอดีตนายกรัฐมนตรีของประเทศมาเลเซีย อับดุลละฮ์ อะฮ์มัด บาดาวี ซึ่งสมรสใหม่หลังจากภรรยาคนแรกของเขาได้เสียชีวิตไปก่อนหน้านี้
ประวัติ

จีน อับดุลละฮ์ เกิดเมื่อวันที่ 29 กรกฎาคม พ.ศ. 2496 ในกัวลาลัมเปอร์ ประเทศมาเลเซีย เกิดในครอบครัวชาวมาเลเซียเชื้อสายโปรตุเกสที่นับถือศาสนาคริสต์นิกายโรมันคาทอลิก เป็นบุตรีของนายแมทธิว ดันเกอร์ โดยเธอเป็นบุตรคนโต และมีน้องอีก 4 คน สำเร็จการศึกษาจากโรงเรียนมัธยมอัสซันตา (Assunta Secondary School) ในเปอตาลิงจายา รัฐเซอลาโงร์
จีนได้หันมานับถือศาสนาอิสลามเมื่อเธออายุ 23 ปี  เมื่อเธอแต่งงานกับสามีคนแรกอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี
หน้าที่การงาน

เธอได้ทำงานในกิจการโรงแรม ซึ่งรวมไปถึงกัวลาลัมเปอร์ฮิลตัน และโรงแรมแพนแปซิฟิก ขณะเดียวกันเธอคือผู้ดูแลที่พักทางการรัฐบาลมาเลเซียในขณะที่อับดุลละฮ์ อะฮ์มัด บาดาวียังดำรงตำแหน่งรองนายกรัฐมนตรีอยู่ และเธอยังเป็นผู้จัดการของซรีเปอร์ดานาซึ่งเป็นที่พักของนายกรัฐมนตรี เมื่อนายบาดาวีเป็นนายกรัฐมนตรี
ครอบครัว

จีนได้สมรสครั้งแรกกับอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี โดยเธอกับนายมะฮ์มุดมีบุตรสาวด้วยกัน 2 คน คือ นาเดีย กีมี (Nadiah Kimie) และนาดีน กีมี (Nadene Kimie) โดยนาเดียทำงานเกี่ยวกับการคมนาคม ส่วนนาดีนทำงานในด้านแฟชั่น
คำนำหน้าชื่อ

เมื่อจีนสมรสกับอับดุลลาห์ อาหมัด บาดาวี คำนำหน้าชื่อของเธอจึงเป็น ดาตินเซอรี (Datin Seri) ส่วนคำนำหน้าของนายบาดาวีคือ ดาโต๊ะ ซรี (Dato' Seri) ต่อมาเมื่อวันที่ 3 เมษายน พ.ศ. 2552 เธอได้เข้าเฝ้ายังดีเปอร์ตวนอากงสมเด็จพระราชาธิบดีสุลต่าน มีซัน ไซนัล อาบีดินที่พระราชวังอิสตานา นการาพระราชทานเครื่องราชอิสริยภรณ์เซอรีเซอเตียมะฮ์โกตา (Seri Setia Mahkota) เมื่อเธอได้รับเครื่องราชอิสริยภรณ์ชิ้นนี้ คำนำหน้าชื่อเธอจึงเปลี่ยนเป็น ตน นำหน้าชื่อของเธอ ซึ่งถูกปฏิบัติมาหลังจากการลงจากตำแหน่งนายกรัฐมนตรีของสามีเธอ โดยนายกคนต่อมาคือนาจิบ ราซัก
ณัฐเดช วชิรรัตนวงศ์

| ณัฐเดช วชิรรัตนวงศ์ |
| --- | --- |

เกิด: 9 ตุลาคม พ.ศ. 2530 (36 ปี) กรุงเทพมหานคร ประเทศไทย
ชื่ออื่น: เสี่ยโบ๊ท
ศิษย์เก่า: มหาวิทยาลัยอัสสัมชัญ
อาชีพ:  โปรโมเตอร์มวยไทย  นักธุรกิจ  พิธีกร การเมือง พรรคภูมิใจไทย 2562-2562 ยูทูบเบอร์ 
ปีปฏิบัติงาน: พ.ศ. 2556–ปัจจุบัน
คู่สมรส: การัญชิดา คุ้มสุวรรณ (2566–ปัจจุบัน)
บิดามารดา: วิรัตน์ วชิรรัตนวงศ์ ภาวิณี วชิรรัตนวงศ์
ครอบครัว: ฐานิต วชิรรัตนวงศ์ (น้องสาว)
ณัฐเดช วชิรรัตนวงศ์ (เกิด 9 ตุลาคม พ.ศ. 2530) ชื่อเล่น โบ๊ท เป็นโปรโมเตอร์มวยไทย ซึ่งเป็นบุตรชายของวิรัตน์ วชิรรัตนวงศ์ หรือในวงการรู้จักกันในชื่อ เสี่ยเน้า เพชรยินดี ปัจจุบัน เสี่ยโบ๊ท เป็น โปรโมเตอร์แห่ง สนามมวยราชดำเนิน  การเลือกตั้งทั่วไป ปี 2562 เคยลงสมัครเลือกตั้งสภาผู้แทนราษฎรแบบระบบบัญชีรายชื่อ พรรคภูมิใจไทย ลำดับที่ 27 แต่ไม่ได้รับการเลือกตั้ง ในคณะนั้น พรรค ได้เพียง 12 ที่นั่งเท่านั้น และที่สำคัญ เสี่ยโบ๊ท เคยผลักดัน เพชรมรกต เพชรยินดีอาคาเดมี่ และ เพชรดำ ไก่ย่างห้าดาว  เป็นแชมป์โลก ONE Champlonship ต่อมาได้มี กัปปิตัน เพชรยินดีอะคาเดมี่ เป็นแชมป์โลกต่อมา และเป็นแชมป์โลก ONE รุ่นแรกๆของนักชกไทย และเป็นค่ายมวยค่ายแรกๆของประเทศไทย ที่ส่งมวยไปชกรายการนี้ ซึ่งในคณะนั้นรายการดังกล่าวจัดทำการแข่งขันที่ประเทศสิงคโปร์ เป็นหลัก ปัจจุบันทางสังกัด เพชรยินดี และนักมวยในเครือ เพชรยินดี ทุกค่าย ส่วนใหญ่จะร่วมงานกับทาง RWS - Rajadamnern World Series ซึ้งเป็นทางรายการจัดของ สนามมวยราชดำเนิน ที่มีผู้สนับสนุนหลายๆท่านร่วมด้วย
ประวัติ

ณัฐเดช วชิรรัตนวงศ์ เป็นบุตรชายแท้ ๆ โดยสายเลือดของวิรัตน์ วชิรรัตนวงศ์ กับภาวิณี วชิรรัตนวงศ์ และมีน้องสาวชื่อ ฐานิต เขาติดตามพ่อของเขาเข้าสนามมวยและมีความชื่นชอบในมวยไทยตั้งแต่เด็ก ในภายหลัง ณัฐเดชก็ได้สำเร็จการศึกษามัธยมจาก โรงเรียนเซนต์คาเบรียล เรียนคอร์สภาษาอังกฤษที่เมลเบิร์น ออสเตรเลีย และระดับอุดมศึกษาจาก มหาวิทยาลัยอัสสัมชัญ และครั้งหนึ่ง เขายังเคยเป็นผู้เสนอแนวคิดให้มีการแข่งขันมวยไทยแบบสองรุมหนึ่ง โดยจัดให้แสนชัย ส.คิงสตาร์ พบกับคู่ชกอย่างเพชรบุญชู เอฟ.เอ.กรุ๊ป กับสะเก็ดดาว เพชรพญาไท ซึ่งแนวคิดดังกล่าวได้รับการชื่นชมจากทรงชัย รัตนสุบรรณ และทำยอดเข้าชมรายการดังกล่าวที่ 3 ล้านบาท
นอกจากนี้ ณัฐเดช ยังเคยมีผลงานจัดคู่มวยในการแข่งขันมวยไทย อาทิ ศึกจ้าวมวยไทย ที่เวทีมวยอ้อมน้อย และศึกเพชรยินดี ที่สนามมวยเวทีลุมพินี
ในวันที่ 1 มกราคม พ.ศ. 2556 เขาได้รับการแต่งตั้งจากเวทีมวยราชดำเนินให้เป็นโปรโมเตอร์มวยไทยขณะที่มีอายุได้ 25 ปี นับเป็นโปรโมเตอร์ที่มีอายุน้อยที่สุด ซึ่งในวันที่ 7 กุมภาพันธ์ เขาได้จัดรายการศึกเพชรวิเศษ โดยมีสมรักษ์ คำสิงห์ ขึ้นชกกับจอมโหด เกียรติอดิศักดิ์ และมีคู่ชกสามเอ ไก่ย่างห้าดาวยิม พบโพธิ์แก้ว ฝนจางชลบุรี, แสงมณี ส.เทียนโพธิ์ พบวันชนะ อ.บุญช่วย, น้องโอ๋ ไก่ย่างห้าดาวยิม พบมงคลชัย เพชรสุภาพรรณ, เพชรพนมรุ้ง ว.สังข์ประไพ พบเป็นเอก ศิษย์หนุ่มน้อย รวมถึงยอดวิชา ภ.บุญสิทธิ์ กับสิงห์ดำ เกียรติหมู่ 9 ในรายการเดียวกันนี้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ณัฐเดชได้ร่วมงานทางการเมืองกับพรรคภูมิใจไทย และลงสมัครสมาชิกสภาผู้แทนราษฎรระบบบัญชีรายชื่อลำดับที่ 27 และชูภาพลักษณ์เป็นผู้ผลักดันและส่งเสริมวงการมวยไทย แต่ไม่ได้รับการเลือกตั้ง เนื่องจากพรรคภูมิใจไทยได้ สส. บัญชีรายชื่อเพียง 12 ที่นั่ง หลังจากนั้นจึงได้กลับไปดำเนินกิจการมวยต่อ
ในช่วงที่วงการมวยไทยหยุดชะงักอันเนื่องมากจากการระบาดของโรคติดเชื้อโคโรนาไวรัส 2019 ณัฐเดชมักออกมาให้ความเห็นเกี่ยวกับการปฏิรูปวงการมวยไทยอยู่บ่อยครั้งผ่านสื่อต่างๆ รวมถึงเป็นตัวแทนโปรโมเตอร์เคลื่อนไหวเพื่อให้เวทีราชดำเนินลดค่าเช่าเวทีเพื่อลดภาระของโปรโมเตอร์ แต่ผู้บริหารของเวทีราชดำเนินไม่สนองตอบ ทำให้ณัฐเดชร่วมกับโปรโมเตอร์ในเครือเพชรยินดีที่เป็นโปรโมเตอร์เวทีราชดำเนิน 2 คน ประกาศลาออกจากการเป็นโปรโมเตอร์ เมื่อวันที่ 24 มิถุนายน พ.ศ. 2563 โดยการแถลงข่าว ณ เพชรยินดีคิงส์ดอม ซอยจรัญสนิทวงศ์  54 ต่อมาในปี พ.ศ. 2565 ณัฐเดชกลับมาเป็นโปรโมเตอร์เวทีราชดำเนินอีกครั้ง โดยการทาบทามของกลุ่มทุนเอกชนใหม่ที่เข้ามาร่วมบริหารเวทีราชดำเนิน
รางวัลที่ได้รับ

รางวัลโปรโมเตอร์ดาวรุ่งยอดเยี่ยมแห่งปี วันนักกีฬายอดเยี่ยมปี 2559
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ณัฐเดช วชิรรัตนวงศ์
ณัฐเดช วชิรรัตนวงศ์ ที่เฟซบุ๊ก
ชอว์แชงค์ มิตรภาพ ความหวัง ความรุนแรง

| ชอว์แชงค์ มิตรภาพ ความหวัง ความรุนแรง |
| --- | --- |
ใบปิดภาพยนตร์
กำกับ: แฟรงก์ ดาราบอนต์
บทภาพยนตร์: แฟรงก์ ดาราบอนต์
สร้างจาก: Rita Hayworth and Shawshank Redemption โดย สตีเฟน คิง
อำนวยการสร้าง: นิกิ มาร์วิน
นักแสดงนำ:   ทิม ร็อบบินส์  มอร์แกน ฟรีแมน  บ็อบ กันตัน  วิลเลียม แซดเลอร์  แคลนซี บราวน์  กิล เบลโลวส์  เจมส์ วิตมอร์ 
กำกับภาพ: โรเจอร์ ดีกินส์
ตัดต่อ: ริชาร์ด ฟรานซิส-บรูซ
ดนตรีประกอบ: ทอมัส นิวแมน
บริษัทผู้สร้าง: แคสเซิลร็อกเอ็นเตอร์เทนเมนต์ 
ผู้จัดจำหน่าย: โคลัมเบียพิคเจอร์ส
วันฉาย:   10 กันยายน ค.ศ. 1994 (1994-09-10) (TIFF)  23 กันยายน ค.ศ. 1994 (1994-09-23) (สหรัฐ) 
ความยาว: 142 นาที
ประเทศ: สหรัฐ
ภาษา: อังกฤษ
ทุนสร้าง: 25 ล้านดอลลาร์สหรัฐ
ทำเงิน: 73.3 ล้านดอลลาร์สหรัฐ
ชอว์แชงค์ มิตรภาพ ความหวัง ความรุนแรง (ชื่ออังกฤษ: The Shawshank Redemption) ภาพยนตร์อเมริกัน แนวเรือนจำ ดราม่า ที่ออกฉายในปี 1994 (พ.ศ. 2537) กำกับการแสดงโดย แฟรงก์ ดาราบอนต์ ซึ่งเป็นผลงานภาพยนตร์เรื่องแรกของเขา สร้างจากเรื่องสั้นของสตีเฟน คิง นักเขียนชื่อดังชาวอเมริกัน เรื่อง Rita Hayworth and Shawshank Redemption ในปี ค.ศ. 1982 นำแสดงโดย ทิม ร็อบบินส์ แสดงเป็นแอนดี้ ดูเฟรย์ และ มอร์แกน ฟรีแมน แสดงเป็น เอลลิส บอยด์ "เรด" เรดดิง ภาพยนตร์เล่าเรื่องราวเกือบ 2 ทศวรรษของแอนดี้ในคุกชอว์แชงค์และมิตรภาพกับเรด รวมถึงเรื่องราวชีวิตสะเทือนอารมณ์ของผู้คนในเรือนจำชอว์แชงค์
เบื้องหลังและรางวัล

The Shawshank Redemption เป็นภาพยนตร์ดราม่า กำกับการแสดงและเขียนบทภาพยนตร์โดย แฟรงค์ ดาราบอนต์ สร้างจากเรื่องสั้นของสตีเฟน คิง นักเขียนชื่อดังชาวอเมริกัน เรื่อง Rita Hayworth and Shawshank Redemption ในปี ค.ศ. 1982 ซึ่งเรื่องนี้นับเป็นผลงานภาพยนตร์ยาวเรื่องแรกในชีวิตผู้กำกับของดาราบอน (ก่อนหน้านั้นดาราบอนเคยสร้างภาพยนตร์สั้นเรื่อง The Woman in the Room สมัยเป็นนักศึกษา ซึ่งสร้างจากเรื่องสั้นของสตีเฟ่น คิงเช่นกัน) โดยสตีเฟน คิงตัดสินใจให้สิทธิ์ขายในราคา 1 ดอลลาร์
ดาราบอนต์และนิกิ มาร์วิน (ผู้อำนวยการสร้าง) ใช้เวลา 5 เดือนตระเวนไปทั่วอเมริกาเพื่อหาสถานที่สำหรับถ่ายทำ จนไปเจอทัณฑสถานแมนส์ฟิลด์ รัฐโอไฮโอ ซึ่งหลังจากใช้งานมากว่า 100 ปีก็ถูกสั่งปิดไปในปี ค.ศ. 1990 หลังจากนั้นก็ปรับปรุงพื้นที่เพื่อให้ดูเป็นคุกที่แออัดและเหมาะสำหรับการถ่ายทำ โดยใช้เวลาทั้งหมดเกือบ 5 เดือน
ภาพยนตร์ประสบความสำเร็จอย่างมากมายเมื่อเข้าฉาย ทั้งรายได้และคำวิจารณ์ จนได้รับการเสนอชื่อเข้าชิงรางวัลออสการ์ 7 สาขา ได้แก่ ภาพยนตร์ยอดเยี่ยม, นักแสดงชายยอดเยี่ยม (มอร์แกน ฟรีแมน), บทดัดแปลงภาพยนตร์ยอดเยี่ยม, ถ่ายภาพยอดเยี่ยม, ตัดต่อยอดเยี่ยม, เพลงสกอร์ยอดเยี่ยม และเสียงยอดเยี่ยม แต่ไม่ได้รับรางวัลใดๆ เลย และต้องพ่ายให้กับภาพยนตร์เรื่อง Forrest Gump ที่กวาดรางวัลในปีนั้นไป
หลังจากประสบความสำเร็จมากแล้วอย่างมากมายกับภาพยนตร์เรื่องนี้ แฟรงค์ ดาราบอนต์ ผู้กำกับเองก็มีผลงานภาพยนตร์เรื่องที่ 2 ในปี ค.ศ. 1999 กับเรื่อง The Green Mile ซึ่งสร้างจากนวนิยายของสตีเฟ่น คิงและเป็นภาพยนตร์ที่เกี่ยวกับนักโทษอีกเช่นกัน
The Shawshank Redemption ได้รับการจัดอันดับโดยเว็บไซต์ภาพยนตร์ชื่อดังอย่าง อินเทอร์เน็ตมูวีเดตาเบส (IMDB) ให้เป็นภาพยนตร์ยอดเยี่ยมอันดับ 1 จาก 250 อันดับ ถึง 9.3 คะแนนเต็ม
ฆัณฏา

ฆัณฏาขนาดใหญ่และเล็กที่จังฆูนารายัณมนเทียร ประเทศเนปาล
ฆัณฏา (สันสกฤต: घण्टा, IAST: ghaṇṭā; ทิเบต: ดริลบู) เป็นคำในภาษาสันสกฤตใช้เรียกระฆังหรือกระดิ่งที่ใช้ในศาสนพิธีของศาสนาฮินดู การสั่นกระดิ่งนี้จะสร้างเสียงที่เชื่อถือกันว่าเป็นเสียงอันเป็นมงคล มนเทียรต่าง ๆ โดยทั่วไปมีกระดิ่งโลหะหนึ่งใบติดตั้งอยู่ที่ทางเข้าให้ผู้เข้าร่วมการบูชาสั่นกระดิ่งก่อนเริ่มพิธีทรรศนะ นอกจากนี้กระดิ่งจากสั่นโดยนักบวชระหว่างพิธีบูชา หรือ ยัญ – ระหว่างอารตี, ธูปะ ต่อหน้าองค์เทพ, ขณะชำระล้าง, ถวายเครื่องไนเวทย์ หรือ ปุษปาต่อองค์เทพ มีระฆังและกระกิ่งบางแบบที่ผลิตออกมาเพื่อสร้างเสียงโอมกังวาลยาวนานโดยเฉพาะ
ระเบียงภาพ

ฆัณฏาในทมิฬนาฑู
นนทิฆัณฏา หรือฆัณฏาที่มีปลายเป็นโคนนทิ
วัชรฆัณฏา หรือฆัณฏาที่มีด้ามจับเป็นวัชระ
ศิขระของมณฑปหนึ่งในรัฐโอริศาเป็นทรงฆัณฏา
ดูเพิ่ม

เทวีจันทรฆัณฏา
จังหวัดนาระ

จังหวัดนาระ (ญี่ปุ่น: 奈良県; โรมาจิ: Nara-ken) เป็นจังหวัดในประเทศญี่ปุ่นตั้งอยู่ในภาคคันไซ มีเมืองหลวงในชื่อเดียวกันคือนครนาระ ซึ่งในอดีตเป็นเมืองหลวงเก่าของประเทศญี่ปุ่นเมื่อ 1,300 ปีก่อน ในนครนาระมีสถานที่สำคัญทางประวัติศาสตร์มากมายอาทิ เช่น พระพุทธรูปไดบุตสึซึ่งเป็นพระพุทธหล่อองค์ใหญ่ที่สุดในโลก ถูกสร้างเมื่อ 1,200 ปีก่อน และยังมีวัดโฮรีว สิ่งก่อสร้างซึ่งทำด้วยไม้ที่เก่าแก่ที่สุดในโลก  และยังได้รับการบันทึกให้เป็นแหล่งมรดกโลกเมื่อ ค.ศ. 1993 สร้างขึ้นโดยเจ้าชายโชโตกุ
ภูมิประเทศ

จังหวัดนาระตั้งอยู่ในภูมิภาคคันไซหรือคิงกิ ทิศเหนือติดกับจังหวัดเกียวโต ทิศตะวันตกติดกับจังหวัดโอซากะ ทิศใต้ติดกับจังหวัดวากายามะ ทิศตะวันออกติดกับจังหวัดมิเอะ จังหวัดนาระมีความยาวจากเหนือถึงใต้ 103.6 กิโลเมตร ความกว้างจากตะวันออกถึงตะวันตก 78.5 กิโลเมตร
ลักษณะภูมิประเทศของจังหวัดนาระเป็นที่ราบสลับหุบเขา  มีเพียงที่สามารถใช้ทำประโยชน์ได้เพียง 851 ตารางกิโลเมตรหรือร้อยละ 23 นับว่าน้อยที่สุดในเขตการปกครองของญี่ปุ่น
เขตการปกครอง

จังหวัดนาระประกอบด้วย 12 นคร, 7 อำเภอ, 15 เมือง และ 12 หมู่บ้าน ได้แก่
เขตการปกครอง > นคร

โกโจ (ญี่ปุ่น: 五條市; โรมาจิ: Gojō-shi)
โกเซะ (ญี่ปุ่น: 御所市; โรมาจิ: Gose-shi)
คัตสึรางิ (ญี่ปุ่น: 葛城市; โรมาจิ: Katsuragi-shi)
คาชิบะ (ญี่ปุ่น: 香芝市; โรมาจิ: Kashiba-shi)
คาชิฮาระ (ญี่ปุ่น: 橿原市; โรมาจิ: Kashihara-shi)
ซากูราอิ (ญี่ปุ่น: 桜井市; โรมาจิ: Sakurai-shi)
เท็นริ (ญี่ปุ่น: 天理市; โรมาจิ: Tenri-shi)
นาระ (ญี่ปุ่น: 奈良市; โรมาจิ: Nara-shi) (เมืองหลวง)
ยามาโตโกริยามะ (ญี่ปุ่น: 大和郡山市; โรมาจิ: Yamatokōriyama-shi)
ยามาโตตากาดะ (ญี่ปุ่น: 大和高田市; โรมาจิ: Yamatotakada-shi)
อิโกมะ (ญี่ปุ่น: 生駒市; โรมาจิ: Ikoma-shi)
อูดะ (ญี่ปุ่น: 宇陀市; โรมาจิ: Uda-shi)
เขตการปกครอง > อำเภอ เมือง และหมู่บ้าน

อำเภอคิตะกัตสึรางิ (ญี่ปุ่น: 北葛城郡 ; โรมาจิ: Kitakatsuragi-gun )
เมืองคัมมากิ (ญี่ปุ่น: 上牧町; โรมาจิ: Kanmaki-chō)
เมืองคาวาอิ (ญี่ปุ่น: 河合町; โรมาจิ: Kawai-chō)
เมืองโคเรียว (ญี่ปุ่น: 広陵町; โรมาจิ: Kōryō-chō)
เมืองโอจิ (ญี่ปุ่น: 王寺町; โรมาจิ: Ōji-chō)
อำเภอชิกิ (ญี่ปุ่น: 磯城郡 ; โรมาจิ: Shiki-gun )
เมืองคาวานิชิ (ญี่ปุ่น: 川西町; โรมาจิ: Kawanishi-chō)
เมืองทาวาราโมโตะ (ญี่ปุ่น: 田原本町; โรมาจิ: Tawaramoto-chō)
เมืองมิยาเกะ (ญี่ปุ่น: 三宅町; โรมาจิ: Miyake-chō)
อำเภอทากาอิจิ (ญี่ปุ่น: 高市郡 ; โรมาจิ: Takaichi-gun )
เมืองทากาโตริ (ญี่ปุ่น: 高取町; โรมาจิ: Takatori-chō)
หมู่บ้านอาซูกะ (ญี่ปุ่น: 明日香村; โรมาจิ: Asuka-mura)
อำเภอยามาเบะ (ญี่ปุ่น: 山辺郡 ; โรมาจิ: Yamabe-gun )
หมู่บ้านยามาโซเอะ (ญี่ปุ่น: 山添村; โรมาจิ: Yamazoe-mura)
อำเภอโยชิโนะ (ญี่ปุ่น: 吉野郡 ; โรมาจิ: Yoshino-gun )
เมืองชิโมอิจิ (ญี่ปุ่น: 下市町; โรมาจิ: Shimoichi-chō)
เมืองโยชิโนะ (ญี่ปุ่น: 吉野町; โรมาจิ: Yoshino-chō)
เมืองโอโยโดะ (ญี่ปุ่น: 大淀町; โรมาจิ: Ōyodo-chō)
หมู่บ้านคามิกิตายามะ (ญี่ปุ่น: 上北山村; โรมาจิ: Kamikitayama-mura)
หมู่บ้านคาวากามิ (ญี่ปุ่น: 川上村; โรมาจิ: Kawakami-mura)
หมู่บ้านคูโรตากิ (ญี่ปุ่น: 黒滝村; โรมาจิ: Kurotaki-mura)
หมู่บ้านชิโมะกิตายามะ (ญี่ปุ่น: 下北山村; โรมาจิ: Shimokitayama-mura)
หมู่บ้านทตสึกาวะ (ญี่ปุ่น: 十津川村; โรมาจิ: Totsukawa-mura)
หมู่บ้านเท็งกาวะ (ญี่ปุ่น: 天川村; โรมาจิ: Tenkawa-mura)
หมู่บ้านโนเซงาวะ (ญี่ปุ่น: 野迫川村; โรมาจิ: Nosegawa-mura)
หมู่บ้านฮิงาชิโยชิโนะ (ญี่ปุ่น: 東吉野村; โรมาจิ: Higashiyoshino-mura)
อำเภออิโกมะ (ญี่ปุ่น: 生駒郡 ; โรมาจิ: Ikoma-gun )
เมืองซังโง (ญี่ปุ่น: 三郷町; โรมาจิ: Sangō-chō)
เมืองอันโดะ (ญี่ปุ่น: 安堵町; โรมาจิ: Ando-chō)
เมืองอิการูงะ (ญี่ปุ่น: 斑鳩町; โรมาจิ: Ikaruga-chō)
เมืองเฮงูริ (ญี่ปุ่น: 平群町; โรมาจิ: Heguri-chō)
อำเภออูดะ (ญี่ปุ่น: 宇陀郡 ; โรมาจิ: Uda-gun )
หมู่บ้านโซนิ (ญี่ปุ่น: 曽爾村; โรมาจิ: Soni-mura)
หมู่บ้านมิตสึเอะ (ญี่ปุ่น: 御杖村; โรมาจิ: Mitsue-mura)
แหล่งข้อมูลอื่น

เว็บไซต์ทางการของจังหวัดนาระ
Nara Prefecture All Rights Reserved
okuyamato.pref.nara เก็บถาวร 2019-12-05 ที่ เวย์แบ็กแมชชีน
Buddhist Monuments in the Horyu-ji Area (UNESCO)
Historic Monuments of Ancient Nara (UNESCO)
Sacred Sites and Pilgrimage Routes in the Kii Mountain Range (UNESCO)
Map of Nara City
Photos of Nara's temples & shrines
Nara Tourist Information Center
Commemorative Events of the 1300th Anniversary of Nara Heijo-kyo Capital
Comprehensive Database of Archaeological Site Reports in Japan, Nara National Research Institute for Cultural Properties
| ด ค ก จังหวัดนาระ |
| --- | --- | --- |
นาระ (เมืองหลวง)
| นครศูนย์กลาง |  นาระ  |  |
| นคร |  โกโจ  โกเซะ  คัตสึรางิ  คาชิบะ  คาชิฮาระ  ซากูราอิ  เท็นริ  ยามาโตโกริยามะ  ยามาโตตากาดะ  อิโกมะ  อูดะ  |  |
| เมืองและหมู่บ้าน แบ่งตามอำเภอ |  อำเภออิโกมะ อันโดะ  อิการูงะ  เฮงูริ  ซังโง  อำเภอคิตากัตสึรางิ โอจิ  คาวาอิ  คัมมากิ  โคเรียว  อำเภอชิกิ คาวานิชิ  มิยาเกะ  โทวาราโมโตะ  อำเภอทากาอิจิ อาซูกะ  ทากาโตริ  อำเภออูดะ มิตสึเอะ  โซนิ  อำเภอยามาเบะ ยามาโซเอะ  อำเภอโยชิโนะ ฮิงาชิโยชิโนะ  คามิกิตายามะ  คาวากามิ  คูโรตากิ  โนเซงาวะ  โอโยโดะ  ชิโมอิจิ  ชิโมกิตายามะ  เท็งกาวะ  ทตสึกาวะ  โยชิโนะ  |  |
การระบาดทั่วของโควิด-19 ในเอเชียตะวันออกเฉียงใต้

| การระบาดทั่วของโควิด-19 ในเอเชียตะวันออกเฉียงใต้ |
| --- | --- |
โรค: โควิด-19
สายพันธุ์ไวรัส: SARS-CoV-2
สถานที่: เอเชียตะวันออกเฉียงใต้
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: กรุงเทพมหานคร ประเทศไทย
ผู้ป่วยยืนยันสะสม: 35,910,444
ผู้ป่วยปัจจุบัน: 95,885
หาย: 35,447,220
เสียชีวิต: 367,339
อัตราการเสียชีวิต: 1.02%
ดินแดน: 11 ประเทศ
เว็บไซต์ของรัฐบาล
ASEAN COVID-19 Cases
การระบาดทั่วของโควิด-19 ในเอเชียตะวันออกเฉียงใต้ เป็นส่วนหนึ่งของการแพร่ระบาดของโรคติดเชื้อไวรัสโคโรนา 2019 (โควิด-19) ที่เกิดขึ้นทั่วโลก อย่างต่อเนื่อง ซึ่งมีสาเหตุมาจาก ไวรัสโคโรนาสายพันธุ์ใหม่ (SARS-CoV-2) ได้รับการยืนยันว่าแพร่กระจายไปยังเอเชียตะวันออกเฉียงใต้ เมื่อวันที่ 13 มกราคม 2020 เมื่อหญิงวัย 61 ปีจากอู่ฮั่น มีผลตรวจเป็นบวกใน ประเทศไทย ทำให้เป็นประเทศภายนอกจีนแผ่นดินใหญ่ประเทศแรกที่มีรายงานผู้ป่วยโรคนี้ ผู้เสียชีวิตรายแรกเกิดขึ้นเมื่อวันที่ 2 กุมภาพันธ์ เป็นชายชาวจีนวัย 44 ปีอยู่ในฟิลิปปินส์ และเป็นรายแรกนอกประเทศจีนด้วยเช่นกัน ในวันที่ 24 มีนาคม ทุกรัฐในภูมิภาคได้ประกาศกรณีดังกล่าวแล้วอย่างน้อย 1 กรณี
ณ วันที่ 30 กันยายน 2024 เวียดนาม มีจำนวนผู้ป่วยสะสมสูงสุด แซงหน้าอินโดนีเซียและมาเลเซีย ขณะที่อินโดนีเซียมีจำนวนผู้เสียชีวิตสูงสุด ในทางกลับกัน ติมอร์ตะวันออก มีผู้ป่วยและผู้เสียชีวิตน้อยที่สุด